CELEX: 32005D0732
Language: et
Date: 2005-10-17 00:00:00
Title: 2005/732/EÜ: Komisjoni otsus, 17. oktoober 2005, millega kiidetakse heaks liikmesriikides 2005. aastal kodu- ja metslindudel lindude gripi avastamiseks teostatavate uuringute rakendamise programmid ning sätestatakse eeskirjad aruannete esitamiseks ja õiguse osas saada ühenduse rahalist toetust kõnealuste programmide rakenduskuludeks (teatavaks tehtud numbri K(2005) 3920 all)   (EMPs kohaldatav tekst)

20.10.2005   
            
            
               ET
            
            
               Euroopa Liidu Teataja
            
            
               L 274/95
            
         
      KOMISJONI OTSUS,
   17. oktoober 2005,
   millega kiidetakse heaks liikmesriikides 2005. aastal kodu- ja metslindudel lindude gripi avastamiseks teostatavate uuringute rakendamise programmid ning sätestatakse eeskirjad aruannete esitamiseks ja õiguse osas saada ühenduse rahalist toetust kõnealuste programmide rakenduskuludeks
   (teatavaks tehtud numbri K(2005) 3920 all)
   (EMPs kohaldatav tekst)
   (2005/732/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Nõukogu otsusega 90/424/EMÜ nähakse ette ühenduse rahaline toetus tehniliste ja teaduslike meetmete võtmiseks, mis on vajalikud ühenduse veterinaariaalaste õigusaktide ning veterinaarhariduse ja -koolituse arendamiseks.
            
         
               (2)
            
            
               Komisjoni 21. juuni 2005. aasta otsusega 2005/464/EÜ (liikmesriikides kodu- ja metslindudel klassikalise lindude katku avastamiseks läbiviidavate uuringute kavade rakendamise kohta) (2) nähakse ette selliste uuringute rakendamine liikmesriikides 2005. aastal ja 2006. aasta alguses, tingimusel et komisjon kiidab kõnealused uuringuprogrammid heaks. Kõnealuste uuringutega tuleks kindlaks teha nakkuse esinemine kodulindudel, mis võib viia kehtivate õigusaktide läbivaatamiseni ja täiendada teadmisi võimaliku ohu kohta, mida metslinnud kujutavad loomadele ja inimestele.
            
         
               (3)
            
            
               Vastavalt kõnealusele otsusele on komisjon liikmesriikide esitatud programmid läbi vaadanud.
            
         
               (4)
            
            
               Seoses lindude gripiga seotud olukorra hiljutise arenguga Aasias jõuti 25. augustil 2005 ja 6. septembril 2005 kokkukutsutud ekspertide rühma kohtumistel järeldusele, et võttes arvesse olemasolevaid teadmisi Kesk- ja Lääne-Aasiast pärit linnuliikide rändeteedest, on asjakohane parandada metslindude ning eluslindude või kütitud lindude seiret nagu ka surnult leitud metslindude passiivset seiret. Eelkõige soovitas ekspertide rühm tõhustada 2005/2006. aastaks juba kavandatud seirekavasid, suurendades rändlindudest veelindudelt võetavate proovide arvu nende lennuteede ligiduses, kus haigus võib levida. Seepärast muudeti otsust 2005/464/EÜ otsusega 2005/726/EÜ.
            
         
               (5)
            
            
               Komisjon leidis, et esitatud programmid vastavad muudetud otsuses 2005/464/EÜ sätestatud tingimustele. Seetõttu tuleks kõnealused programmid heaks kiita.
            
         
               (6)
            
            
               Arvestades kõnealuste programmide tähtsust ühenduse eesmärkide saavutamise seisukohast loomade ja inimeste tervisekaitse valdkonnas, on asjakohane määrata ühenduse rahalise toetuse osakaal 50 %le asjaomaste liikmesriikide kulutustest käesolevas otsuses loetletud meetmetele ning rahalise toetuse maksimumsumma iga programmi puhul.
            
         
               (7)
            
            
               Seoses heakskiidetavate programmidega alates 1. juulist 2005 kantud kulud on ühenduse kaasrahastamise jaoks samuti abikõlblikud.
            
         
               (8)
            
            
               Lisaks sellele on asjakohane sätestada eeskirjad uuringutulemuste aruannete esitamise ning abikõlblikkuse kohta seoses programmi rakendamisega seotud liikmesriigi kulude osaliseks ühendusepoolseks katmiseks esitatud rahalise nõudega.
            
         
               (9)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas loetletud liikmesriikide programmid kiidetakse heaks kõnealuses lisas sätestatud ajavahemikuks (edaspidi “programmid”).
   Artikkel 2
   Liikmesriigid teostavad lindude gripi alaseid uuringuid kodu- ja metslindudel vastavalt kõnealustele programmidele.
   Artikkel 3
   Proovide analüüsimisega seotud kulude katteks eraldatavat ühenduse rahalist toetust antakse igale liikmesriigile I lisas sätestatud maksimumsumma ulatuses.
   Kõnealust toetust antakse tingimusel, et liikmesriik täidab järgmised tingimused:
   
               a)
            
            
               jõustab programmi rakendamiseks vajalikud seadused, määrused ja haldussätted;
            
         
               b)
            
            
               esitab hiljemalt 31. märtsiks 2006 komisjonile ning ühenduse tugilaborile lindude gripi kohta lõpliku aruande programmi tehnilise teostuse ja saadud tulemuste kohta vastavalt II, III, IV ja V lisas sätestatud aruandlusvormidele;
            
         
               c)
            
            
               esitab komisjonile asjakohase tõendusmaterjali kantud kulude kohta perioodil, milleks programm on heaks kiidetud;
            
         
               d)
            
            
               rakendab programmi tõhusalt, pädev asutus peab eelkõige tagama asjakohase proovide võtmise.
            
         Artikkel 4
   Kõnealuste programmidega seotud testide tegemise kulud hüvitatakse liikmesriikidele järgmiste maksimumsummade ulatuses:
   
               a)
            
            
               :
            
            
               
                  ELISA-test
               
            
            
               :
            
            
               1 euro testi kohta
            
         
               b)
            
            
               :
            
            
               
                  agar-geeli immuundifusioontest
               
            
            
               :
            
            
               0,6 eurot testi kohta
            
         
               c)
            
            
               :
            
            
               
                  HI-test H5/H7 tuvastamiseks
               
            
            
               :
            
            
               4 eurot testi kohta
            
         
               d)
            
            
               :
            
            
               
                  viirusisolatsiooni test
               
            
            
               :
            
            
               30 eurot testi kohta
            
         
               e)
            
            
               :
            
            
               
                  PCR-test
               
            
            
               :
            
            
               10 eurot testi kohta
            
         Artikkel 5
   Vastavalt otsusele 90/424/EMÜ on liikmesriikide riigi omavääringus “n” kuus esitatud taotluste konverteerimiskurss “n+1” kuu kümnenda päeva konverteerimiskurss või kursi noteerimisele eelneva päeva kurss.
   Artikkel 6
   Käesolev otsus on adresseeritud liikmesriikidele.
   
      Brüssel, 17. oktoober 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19, viimati muudetud Euroopa Parlamendi ja nõukogu määrusega (EÜ) nr 2003/99 (ELT L 325, 12.12.2003, lk 31).
   
      (2)  ELT L 164, 24.6.2005, lk 52, viimati muudetud otsusega (EÜ) nr 2005/726 (ELT L 273, 19.10.2005, lk. 21).
   
      I LISA
      Liikmesriikide programmid lindude gripi avastamiseks kodu- ja metslindudel
      
                  Kood
               
               
                  Liikmesriik
               
               
                  Ajavahemik
               
               
                  Maksimumsumma kaasrahastamiseks (EUR)
               
            
                  AT
               
               
                  Austria
               
               
                  1. juuli 2005–31. jaanuar 2006
               
               
                  7 060,00
               
            
                  BE
               
               
                  Belgia
               
               
                  1. juuli 2005–31. jaanuar 2006
               
               
                  28 636,00
               
            
                  CY
               
               
                  Küpros
               
               
                  1. juuli 2005–31. jaanuar 2006
               
               
                  8 690,00
               
            
                  CZ
               
               
                  Tšehhi Vabariik
               
               
                  1. juuli 2005–31. jaanuar 2006
               
               
                  9 053,00
               
            
                  DE
               
               
                  Saksamaa
               
               
                  1. juuli 2005–31. jaanuar 2006
               
               
                  134 920,00
               
            
                  DK
               
               
                  Taani
               
               
                  1. juuli 2005–31. jaanuar 2006
               
               
                  28 720,00
               
            
                  EE
               
               
                  Eesti
               
               
                  1. juuli 2005–31. jaanuar 2006
               
               
                  1 778,00
               
            
                  EL
               
               
                  Kreeka
               
               
                  1. juuli 2005–31. jaanuar 2006
               
               
                  20 067,00
               
            
                  ES
               
               
                  Hispaania
               
               
                  1. juuli 2005–31. jaanuar 2006
               
               
                  32 220,00
               
            
                  FI
               
               
                  Soome
               
               
                  1. juuli 2005–31. jaanuar 2006
               
               
                  24 792,00
               
            
                  FR
               
               
                  Prantsusmaa
               
               
                  1. juuli 2005–31. jaanuar 2006
               
               
                  226 920,00
               
            
                  HU
               
               
                  Ungari
               
               
                  1. juuli 2005–31. jaanuar 2006
               
               
                  22 240,00
               
            
                  IE
               
               
                  Iirimaa
               
               
                  1. juuli 2005–31. jaanuar 2006
               
               
                  12 260,00
               
            
                  IT
               
               
                  Itaalia
               
               
                  1. juuli 2005–31. jaanuar 2006
               
               
                  86 960,00
               
            
                  LT
               
               
                  Leedu
               
               
                  1. juuli 2005–31. jaanuar 2006
               
               
                  4 320,00
               
            
                  LU
               
               
                  Luksemburg
               
               
                  1. juuli 2005–31. jaanuar 2006
               
               
                  3 543,00
               
            
                  LV
               
               
                  Läti
               
               
                  1. juuli 2005–31. jaanuar 2006
               
               
                  3 025,00
               
            
                  MT
               
               
                  Malta
               
               
                  1. juuli 2005–31. jaanuar 2006
               
               
                  1 880,00
               
            
                  NL
               
               
                  Madalmaad
               
               
                  1. juuli 2005–31. jaanuar 2006
               
               
                  63 934,00
               
            
                  PL
               
               
                  Poola
               
               
                  1. juuli 2005–31. jaanuar 2006
               
               
                  38 703,00
               
            
                  PT
               
               
                  Portugal
               
               
                  1. juuli 2005–31. jaanuar 2006
               
               
                  25 120,00
               
            
                  SE
               
               
                  Rootsi
               
               
                  1. juuli 2005–31. jaanuar 2006
               
               
                  44 300,00
               
            
                  SK
               
               
                  Slovakkia
               
               
                  1. juuli 2005–31. jaanuar 2006
               
               
                  4 850,00
               
            
                  SI
               
               
                  Sloveenia
               
               
                  1. juuli 2005–31. jaanuar 2006
               
               
                  3 539,00
               
            
                  UK
               
               
                  Ühendkuningriik
               
               
                  1. juuli 2005–31. jaanuar 2006
               
               
                  46 193,00
               
            
                  Kokku
               
               
                  883 723,00
               
            
   
      II LISA
      LÕPLIK ARUANNE KODULINNUKASVATUSEGA TEGELEVATE KONTROLLITUD PÕLLUMAJANDUSETTEVÕTETE KOHTA (1)
      
      (pardid ja haned välja arvatud)
      Suuniste punktile B vastav seroloogiline uuring järgmiste lindude kasvatamisega tegelevates põllumajandusettevõtetes: broilerid (ainult riskigruppi kuuluvad)/nuumkalkunid/sugukanad/sugukalkunid/munakanad/vabapidamisel olevad munakanad/silerinnalised linnud/tehistingimustes peetavad jahilinnud (faasanid, nurmkanad, vutid…)/eraisikutele kuuluvad väikesed linnukarjad/muud [mittevajalik maha tõmmata]
      
         
      
         (1)  Põllumajandusettevõte võib vastavalt vajadusele tähendada ka karja, linnukarja või talumajapidamist.
   
   
      III LISA
      LÕPLIK ARUANNE PARDI- JA HANEKASVATUSEGA TEGELEVATE PÕLLUMAJANDUSETTEVÕTETEGA SEOTUD ANDMETE KOHTA (1) VASTAVALT SUUNISTE PUNKTILE C
      Seroloogiline uuring (2)
      
      
         
      
         (1)  Põllumajandusettevõte võib vastavalt vajadusele tähendada ka karja, linnukarja või talumajapidamist.
      
         (2)  Piirkond, nagu see on määratletud liikmesriigi heakskiidetud programmis.
   
   
      IV LISA
      LÕPLIK ARUANNE METSLINDUDE KOHTA SAADUD ANDMETEST – suuniste punktile D vastav uuring
      
         
   
   
      V LISA
      LÕPLIK FINANTSARUANNE JA MAKSETAOTLUS
      Üks tabel iga kodulindude/metslindude uuringu kohta (1)
      
      
         
      
         (1)  Vajadusel maha tõmmata.